ભારતની એકતા અને અખંડિતતાના શિલ્પી સરદાર પટેલની વિશ્વની સૌથી ઊંચી પ્રતિમા ‘સ્ટેચ્યુ ઓફ યુનિટી’નું આજે વડાપ્રધાન નરેન્દ્ર મોદીના હાથે લોકાર્પણ કરવામાં આવશે. નરેન્દ્ર મોદી હેલિકોપ્ટર મારફતે કેવડીયા કોલોની ખાતે આવી ગયા છે. પીએમ મોદી વેલી ઓફ ફ્લાવર જોવા માટે પહોંચ્યા છે. નરેન્દ્ર મોદી સરદાર પટેલની વિરાટ પ્રતિમાના ચરણોમાં દીપ પ્રાગટ્ય કરશે. વડાપ્રધાન નરેન્દ્ર મોદીએ સરદાર પટેલની જન્મજયંતિએ તેમને ટ્વિટ કરીને નમન કર્યા.